5)

lisa JJ asendatakse järgmisega: „LISA JJ JJ.1. LAHTISTE KÜSIMUSTE LOETELU Allpool esitatud tabelis on tehtud kokkuvõte käesoleva KTKga seotud lahtistest küsimustest, mis on rühmitatud asjaomase võrgustiku ja veeremi tehnilise ühilduvusega seotud (veerg „JAH”) või mitteseotud (veerg „EI”) küsimusteks. Viide KTK-le Pealkiri JAH EI 4.2.3.3.2 Teljepukside ülekuumenemise kindlakstegemine X 4.2.6.2 Aerodünaamilised mõjurid X 4.2.6.3 Külgtuuled X 4.3.3 Käitamise ja liikluskorralduse alasüsteem X 6.1.2.2 Keevisliiteid peab hindama vastavalt siseriiklikele eeskirjadele. X 6.2.2.1 Keevisliiteid peab hindama vastavalt siseriiklikele eeskirjadele. X 6.2.2.3 Hoolduse hindamine X 6.2.3.4.2 Aerodünaamilised mõjurid X 6.2.3.4.3 Külgtuuled X Lisa E Rataste veerepinnad jäävad lahtiseks küsimuseks seni, kuni avaldatakse Euroopa standard EN. X Lisa L Valuterasest rataste spetsifikatsioon jääb lahtiseks küsimuseks. Taotletakse uut Euroopa standardit EN. X Lisa P P.1.1 Jaotur X P.1.2 Ümberlülitusventiil muutuva koormuse ja automaatse tühi-/koormusrežiimi ümberlülituseks X P.1.3 Rataste lohisemise vältimise seade X P.1.7 Otsakraanid X P.1.10 Klotspidurite piduriklotsid – konstruktsiooni hindamine X P.1.11 Kiirendusklapp X P.1.12 Automaatne koormuse muutust tuvastav seade ja tühi-/koormusrežiimi ümberlülitusseade X P.2.10 Klotspidurite piduriklotsid – toote hindamine X JJ.2. LAHTISTE KÜSIMUSTE LAHENDAMINE JA TÄIENDAVAD SPETSIFIKATSIOONID PUNKTIS 7.6.4 OSUTATUD VAGUNITE PUHUL 1. Lahtiste küsimuste lahendamine Käesoleva KTK punktis 7.6 osutatud vagunite puhul on lisa JJ punkti JJ.1 veerus „JAH” esitatud lahtised küsimused käesoleva punktiga lahendatud. 1.1. Teljepuksi ülekuumenemise kindlakstegemine Käesoleva KTK punktis 4.2.3.3.2 esitatud lahtine küsimus on lahendatud, kui vagun vastab ERA vastava tehnilise dokumendi spetsifikatsioonidele. 1.2. Külgtuuled Käesoleva KTK punktides 4.2.6.3 ja 6.2.3.4.3 esitatud lahtised küsimused on lahendatud ilma vaguni konstruktsiooni käsitlevate kohustuslike säteteta. Võidakse rakendada mõnda rakendusmeedet. 1.3. Keevisliidete hindamine Käesoleva KTK punktides 6.1.2.2 ja 6.2.21 esitatud lahtine küsimus lahendatakse 2007. aasta oktoobri Euroopa standardi EN 15085-5 kohaldamisega. 1.4. Hoolduse hindamine Käesoleva KTK lisas D esitatud lahtine küsimus lahendatakse järgmiselt. Selline hooldusdokument, a) mida endise RIV-kokkuleppe kohane registreeritud raudtee-ettevõtja kohaldas RIV-kokkuleppe tühistamise ajal või b) mis kiideti heaks kooskõlas siseriiklike või rahvusvaheliste eeskirjadega ja mis vastab ka käesoleva KTK nõuetele, on kehtiv. Tööomadusi käsitatakse rahuldavana. 1.5. Rataste veerepinnad Käesoleva KTK lisas E esitatud lahtine küsimus lahendatakse järgmiselt: rataste veerepinna defekte käsitletakse hoolduse raames. 1.6. Valuterasest rattad Käesoleva KTK lisas L esitatud lahtine küsimus lahendatakse järgmiselt: valuterasest rattad ei ole lubatud enne vastava Euroopa standardi avaldamist. 1.7. Liitmaterjalist klotspidurite piduriklotside konstruktsioon ja hindamine Käesoleva KTK lisades P.1.10 ja P.2.10 esitatud lahtine küsimus lahendatakse vastava tehnilise dokumendi avaldamisega ERA veebisaidil. 2. Täiendavad spetsifikatsioonid Järgmised täiendavad spetsifikatsioonid on nõutavad ka punktis 7.6.4 määratletud vagunite puhul. 2.1. Puhvrid ja veoseadmed – — Lisaks käesoleva KTK punktis 4.2.2.1.2.1 esitatud spetsifikatsioonidele nõutakse ka, et vagunite puhvrid peavad olema varustatud plunžeri juhtseadmega, mis ei lase plunžeril vabalt pöörelda ümber pikitelje. Uute puhvrite lubatav tolerants pöörlemisel on ± 2o. — Lisaks käesoleva KTK punkti 4.2.2.1.2.2 spetsifikatsioonidele on ka nõutav, et a) püsivalt sidestatud iga vagunikomplekti (või mitmikvagunite) vahel asuvate veoseadmete tõmbetugevus peab olema suurem kui otstes asuvate veoseadmete tõmbetugevus; b) samuti kohaldatakse ERA tehnilist dokumenti tõmbejõu suhtes kehtivate täiendavate spetsifikatsioonide kohta (standard prEN 15551 avaldatakse eeldatavasti aprillis 2009) seoses järgmiste küsimustega: — energianeelamisvõime; — kinnitused; — käik ja pöörlemist takistav seadis; — mehaaniline vastupanu; — elastsusomadused; — märgistused; — puhvri ülekatte arvutus ja puhvitaldriku materjal; — puhvriprussi ava mõõtmed; c) seoses koostude mehhaanilise vastupanuga on veoseadmete (v.a elastsed seadmed), veokonksude ja kruvisidurite kavandatud kasutusiga 30 aastat. Kliendi palvel võidakse kokku leppida, et kasutusiga on 20 aastat; d) allpool esitatud tabel näitab jõudude suurusi ja tsüklite arvu, mida kohaldatakse dünaamilise katse puhul. Dünaamilise katse tingimused Kasutusnõuded Kohaldatavate jõudude suurus Kasutusiga (aastat) Vastupidavuse tõenäosus ( %) Ohutustegur (fN) Nimetus 1. etapp 2. etapp 1 MN ΔF1 = 200 kN ΔF2 = 675 kN 1,2 MN ΔF1 = 240 kN ΔF2 = 810 kN 1,5 MN ΔF1 = 300 kN ΔF2 = 1015 kN N1 tsüklis N2 tsüklis 20 97,5 1,7 Kõik 106 1,45 x 103 30 97,5 1,7 Kõik 1,5 x 106 2,15 x 103 Dünaamilised katsed tuleb teha kolme veoseadmega, millel puuduvad elastsed elemendid. Kõik kõnealused kolm seadet peavad katse läbima ilma kahjustusteta. Neil ei tohi tekkida mõrasid ning tõmbejõud ei tohi olla väiksem kui 1 000 kN. 2.2. Veeremiüksuse põhikonstruktsiooni tugevus Lisaks käesoleva KTK punkti 4.2.2.3.1 spetsifikatsioonidele on ka nõutav, et — tunnustatakse üksnes katseid ja arvutusi, mille puhul on numbriline simulatsioon valideeritud; — hooldusdokumendis tuleks arvestada seda, et termomehaaniliselt valtsitud terase kasutamine eeldab erimeetmeid seoses kuumusega (töötlemine). 2.3. Tõstmine Lisaks käesoleva KTK punkti 4.2.2.3.2.4 spetsifikatsioonile on nõutav, et tõstmine vastaks allpool esitatud joonisele. Joonis Relevage sur la voie / Rerailing 2.4. Teljed Lisaks käesoleva KTK punkti 5.4.2.4 ja lisa M punkti M.1.4 spetsifikatsioonidele kohaldatakse maksimaalsete lubatavate pingete puhul järgmisi standardeid: EN 13103 punkt 7, EN 13260 punkt 3.2.2 ja EN 13261 punkt 3.2.3. 2.5. Veeremi dünaamiline käitumine Lisaks käesoleva KTK punkti 4.2.3.4 spetsifikatsioonidele on nõutav, et teatavate selliste pöördvankrite puhul, mis ei ole loetletud lisas Y, kohaldatakse standardit EN 14363 või UIC andmelehte 432. Lisaks käesoleva KTK punkti 4.2.3.4.2.2 (rööbastelt mahasõidu vältimise turvamine väändunud teedel liikumisel) spetsifikatsioonidele: — kohaldatakse ühte standardis EN 14363 esitatud kolmest meetodist; — kaubavagunite suhtes ei kohaldata selliseid katseid, kui nad vastavad UIC andmelehe 530-2 nõuetele. 2.6. Pikisuunalised survejõud Lisaks käesoleva KTK punkti 4.2.3.5 ja lisa R spetsifikatsioonidele on nõutav kooskõla UIC andmelehe 530-2 punktiga 3.2, v.a nõue suhelda ja jõuda kokkuleppele UIC 2. uurimisrühmaga. 2.7. Pidurdamine 2.7.1. Energiavaru Lisaks käesoleva KTK punkti 4.2.4.1.2.4 spetsifikatsioonidele on nõutav, et energiavaru kavandatakse nii, et pärast piduri rakendamist (maksimaalne rõhk pidurisilindris ja maksimaalne võimalik vagunisilindri jõud ükskõik millise koormatuse astme juures) on välianuma rõhk vähemalt 0,3 baari kõrgem kui pidurisilindri rõhk ilma täiendava energia lisamiseta. 2.8. Kaheteljelised vagunid Lisaks käesoleva KTK punkti 4.2.3.4.2.4 spetsifikatsioonidele on kaheteljeliste vagunite vedrustuse arvutamisel kohustuslik kohaldada UIC andmelehte 517. 2.9. Elektrilised või elektromagnetilised häired Vaguneid, millele on paigaldatud energiaallikad, mis võivad põhjustada elektrilisi häireid, tuleb kontrollida andmelehtede UIC 550-2 ja 550-3 raames. Rongi maksimaalse koosseisu elektromagnetiline signatuur tuleb valideerida. 2.10. Vagunite eritüübid Järgmiste vagunitüüpide puhul kohaldatakse sellekohaseid täiendavaid spetsifikatsioone: — sisepõlemismootoriga vagunid: UIC andmeleht 538; — mitmik- ja liigendvagunid: UIC infoleht 572; — konteinerite, poolhaagiste ning horisontaalselt liikuvate laetud ühikute veoks ette nähtud vagunid: UIC andmeleht 571-4; — soojusisolatsiooni ja külmutusseadmetega vagunid: UIC andmeleht 554-2; — pöördvankritel olevad poolhaagised: UIC andmeleht 597. 2.11. Ühendkuningriiki suunduvad vagunid Ühendkuningriiki suunduvad vagunid peavad vastama ka UIC andmelehe 503 nõuetele, mis käsitlevad Ühendkuningriigi konkreetseid tingimusi.”;